Smile (張學友專輯)

《Smile》係香港歌手張學友嘅首張粵語專輯，寶麗金唱片公司製作發行。

介紹 
唱片喺香港推出後大熱，出乎寶麗金唱片公司同張學友本人嘅意料。佢迅速咁開始為人所知，而唱片入面嘅一啲歌曲亦成爲幾十年不朽嘅經典名曲，如《情已逝》、《Smile again 瑪莉亞》等。佢獲得1985年度十大中文金曲，同埋首次設立嘅十大中文金曲獎最有前途新人獎嘅金獎，可以話係一炮而紅。

當時喺錄製唱片同推出唱片後嘅一段時間，佢唔係一個全職歌手，佢因為生活壓力問題都冇辭咗佢喺香港貿易發展局嘅文員工作。但首張唱片即憑藉佢堅實嘅實力，喺寶麗金唱片公司冇重視推廣嘅前提下賣出超過30萬張，而呢張鐳射唱片較另一天皇級人馬劉德華嘅《袛知道此刻愛你》相差一個月出版。

專輯中嘅主打歌曲之一《Smile Again 瑪莉亞》其中嘅高潮和音部份由當時啱啱過檔寶麗金唱片、佢嘅好友陳慧嫻演唱，當時陳慧嫻都同張學友嘅死黨兼拍檔、著名音樂人歐丁玉拍拖，由此開始呢個黃金鐵三角幾年嘅合作。

曲目

獎項 
1985年度十大勁歌金曲頒獎典禮
「十大勁歌金曲」：《情已逝》
1985年度十大中文金曲頒獎典禮
「十大中文金曲」：《情已逝》、「最佳唱片監製獎」： 歐丁玉 、周華年
1988年度香港金唱片頒獎典禮
「白金唱片」：《Smile》

張學友音樂專輯
流行音樂專輯
1985年音樂專輯
香港專輯